**Bútorszövetség-Asztalosszövetség Elnökségi ülés**

**2019. május 20. 10.00-13.00, Krisztina krt. 99. 301-es terem**

**Jegyzőkönyv**

**Wilheim Gábor: köszöntő**, **napirendi pontok bemutatása**

**Soós Rita beszámolója az iparági stratégia jelenlegi állásáról, feladatokról, timing**

**Soós Rita** megköszöni az eddigi együttműködést, és beszámol a stratégia jelenlegi helyzetéről. Megemlítve a 2001-es bútoripari stratégiát, valamint Milei Olga 2009-es [gazdasági elemzését](https://faipar.hu/uploads/files/pdfek/2009/ciikpdf/mileiolga_gazdasagelemzes2009.pdf) (ez azonban nem hordozza magán a stratégia jegyeit.).

**Soós Rita** kiemeli, hogy nehéz a szükséges adatokat megszerezni a stratégiához. A nagy globális elemzések igen drágák, bár szerencsére rengeteg ismeret ingyen is elérhető a neten.

**Soós Rita előadása a faipar jelenlegi helyzetéről**. Az előadás fontosabb pontjai:

* Régi globális világ összeomlása– Európa hatalmas pozícióvesztésben van.
* Az európai bútoripar sebezhetősége.
* Biztos, hogy az EU felé van a jövő? – a válság alatt sokkal inkább az olcsóbban termelő országok felé fordult az Unió.
* Kereskedelmet érintő változások. – A digitális átalakulásnak Kína a győztese.
* Miért fontos egy magyar kkv számára, hogy mi történik a globális piacon?
* A belföldi értékesítés drasztikus visszaesése, szemben az export stabilitásával. (Erősen exportfüggő a magyar bútoripar)
* A Top100 hazai bútorgyártók nettó árbevétele 2011-12-13-ban nőtt azonban visszaesett az alkalmazottak száma (4000 fő munkaerő hiányzik ma a piacról!)
* Megatrendek a bútoriparban.
* Példa: magyar bor (villányi összefogás!), gasztroforradalom – figyelembe vették, hogy milyen megatrendek alakítják a jövőt.
* Hogyan jutunk el a globális piacokig?
* Készülni kell, mi lesz, ha bekövetkezik egy újabb válság.
* Ágazati swot: fenyegetettség kiemelése

**Következtetés:**

Egy új típusú ágazati stratégia tud ezekre a kérdésekre és problémákra válaszolni. Az ágazati stratéga pedig attól függ, hogy értjük-e, mi zajlik a globális piacokon!

**Határidők:**

Július 15-e: Wilheim Gábor, Cselényi Krisztina, Árkossy Tamás kapja meg elsőként a stratégiát.

Július 21-e: az elnökségnek is ki lesz küldve

A fent említett beavatkozási pontokra érdemes munkacsoportokat kialakítani.

Fontos a kritikus hozzáállás. Egy összefoglaló is lesz mellékletekkel.

Szeptember 11-e: elkészül a stratégia 1.0.

Kiküldésre 2019. október 1-ig kerül.

**Wilheim Gábor:** elismerését fejezi ki az eddig megalkotott anyaggal kapcsolatban, valamint egyetért azzal, hogy az elemzést csak több szűrő után lehet nyilvánosságra hozni. Kérdés, hogy a nyilvánosságra hozatal ingyenes legyen-e.

**Cselényi** **Krisztina**: július 15-ig 60-70 oldalas anyag kerül kiküldésre az elnökségnek. Minden tag döntse el, hogy melyik pont lesz az, amiben el tud mélyülni, hogy egy alapos átgondolás után visszajelzést tud adni a stratégiáról.

A jelenlevők felelősek a magyar bútoripar jövőjéről, ezért nagyon fontos a tapasztalatok megosztása.

A vélemények megérkezése és összesítése után a Design Héten a szövetség szervez egy eseményt, ahol szakértőknek ismertetik a már létrehozott stratégiát, ezt fogják a jelenlévő szakemberek munkacsoportokban megvitatni és ez alapján a stratégia egy újabb „szűrőn” menne át.

**Kérdés:** Mire lesz jó ez anyag? Távolabb kell nézni a napi gondoknál! Hogyan tudjuk a tagjainkat rávenni, hogy elolvassák és profitáljanak belőle? Hogyan fogjuk bevonzani az embereket? – A rendezvény a Design Héten alkalmas lehet ere!

**Cselényi Krisztina** szerint nem fogják megvenni az elkészült anyagot. Támogatókat viszont lehet kérni a megjelenéshez.

**Wilheim Gábor** szerint egyszerű kommunikációra kell lefordítani az anyagot, lektoráltatni kell, látványossá kell tenni.

**Cselényi Krisztina**: ez lesz a képmás, amit mutatunk. Nem lehet félprofesszionális.

**Parposz Tamás**: kérni kell az országos, vagy a budapesti kamarát, hogy segítsen az elkészítésben.

**Kálmán István**: Elkezdődtek a tárgyalások a kamarával, de egyelőre nem jutottunk eredményre.

**Cselényi Krisztina**: megkezdődtek a tárgyalások a kamarai illetékes osztállyal. Eljutott az elnökséghez, de nem sikerült még sor személyes találkozóra az elnökséggel. – Jelenleg úgy tűnik, a szakmának magának kell megoldani a problémát, nincs kivel szövetséget kötni.

Beszéltünk az MGYOSZ-szal és az EFIC tagokkal. Ők pályázati rendszerekből, projektekkel tartják fenn magukat. Ez az út előttünk is nyitva van. Ezek Uniós források és közvetlenül pályázhatók. Magyarországi forrásból és együttműködésből nem tudjuk a szükséges anyagi erőforrást előteremteni.

**Saly Péter**: fog-e valakit érdekelni az elkészült stratégia?

**Cselényi Krisztina**: van rá példa! – gasztroforradalom. Van-e tudatos 100 olyan asztalos vállalkozás, aki azt mondja, hogy tesz magáért és a szakmáért? Rita legfontosabb gondolata: „Globális piac- nem elsősorban hely, inkább mentális állapot”

**Parposz Tamás**: nem lehet feladni a hazai támogatók megkeresését sem.

**Rétfalvi Gábor**: Nagy segítség már ez a vázlatos verzió is. Eladható-e? Javaslat: Kisebb összegért érdemes lenne mégis pénzért adni az elkészült anyagot.

**Saly Péter**: érthető-e a vállalkozások számára a kiadott anyag?

**Cselényi Krisztina:** Ezért kell több szűrőn átmennie, szakértőkkel átdolgozni, megteremteni a megértés feltételeit.

**Wilheim Gábor**: Nem megoldásokat, hanem inspirációt adunk, melyben mindenkinek meg kell találni a saját részét.

**Oktatás**

**Cselényi Krisztina** az OKJ rendszer változásairól: az állam maga alá fogja venni a vizsgáztatási rendszert. Külsős piaci szereplők nem fognak oktatást tartani.

**Koronka Lajos** az OKJ-s képzések átalakulásáról: az egész rendszer megváltozik: két fokozata lesz a képzésnek: szakmunkás és technikum, ezen kívül plusz két iskola: az egyik egy „dobbantó”, ahol… , a másik az ún műhelyiskola, ahová azok a gyerekek kerülnek, akiket nem lehet bevonni a normál iskolarendszerbe. – Ez a német és az osztrák szakképzési modell alapján épül fel

Ehhez alakul az OKJ. Az OKj-k száma az utóbbi években szélsőségesen változott. A jelenlegi cél, hogy 200 alá menjen le. Az ÁKT-nak kulcsszerepe van, ahol maga az ipar lesz ott. Az ÁKT-n keresztül mennek be az információk a rendszerbe, így kulcsszerepe van. Az ÁKT-ban jelen lehetnek a piac szereplői.

Koronka Lajos javaslata alapján az iparágat Huszár Márton, Bognár Balázs (ADA), Kovács Tamás (FALCO), Pagonyné Mezősi Marietta

**Koronka Lajos**: az összes dokumentumot újra kell írni, újra kell gondolni a rendszert.

**Varkoly Zoltán**: Az ipari szakember inkább a kritikusként legyen jelen. Oktatni a pedagógusoknak kell.

Érdemes lenne meghívni Kovács Tamást és Pagonyné Mezősi Mariettát a szövetségbe, hogy beszámoljanak az ÁKT helyzetéről és együttműködni velük.

Beszélgetés alakult még ki arról, hogy kiket ajánlanak az ÁKT-ba.

**Kálmán Attila:** konzulensként tud segíteni a szövetség. Szakértői tanácsokat adva.

**Cselényi Krisztina**: Ha megvannak a faipari delegáltak az ÁKT-ba, akkor őket be fogjuk mutatni a BSZ online felületein is.

**Koronka Lajos:** A tananyag kidolgozói fizetés nélkül dolgoznak.

**Cselényi Krisztina:** A szakma fejlődését nem finanszírozza senki, nekünk kell lépni ennek érdekében.

**EFIC – Kálmán Attila látogatása**

**Kálmán Attila** képviseli Magyarországot a júniusi elnökségin. Új belépők: IKEA, Litvánia.

Az új főtitkár egy erdélyi magyar lány - nyitott a mi problémáinkra. Fő témák: zöld téma, oktatás.

A felsőoktatással kapcsolatban a szövetség  információt kért a legjobb gyakorlatokat illetően, valamint bekérjük a litván adatokat.

Fontos, hogy ott legyünk, hiszen kapcsolatokra tehetünk szert.

**EQ-Wood jelenlegi helyzete**

**Cselényi Krisztina**: az uniós pályázatok finanszírozásáról: ha uniós összegekre pályázunk, akkor alkalmazottak után kapjuk a pénzt.

Az EQ-Woodtól mi a 2,5 évvel ezelőtti statisztikai átlagok alapján kapjuk a finanszírozást.

Szükség lesz egyéb forrásokra is.

**Malaj-Indonéz megbeszélés**

* a megkeresés célja: trópusi fát akarnak eladni, ennek érdekében hajlandóak lennének MOME vizsgatermékekhez fát biztosítani végzős technikusok számára
* szívesen látják az elnökség tagjait jövőre egy tanulmányútra, de ezt saját zsebből kellene fizetni
* téma lenne pl. a faépítészet bemutatása

**Magyar Bútor védjegy meghosszabbítása**

Szavazás a védjegyek meghosszabbításáról: 13 fő a hosszabbítás ellen szavazott, mellette: 2 fő, tartózkodott:1 fő.

**Költségvetés**

* az iroda havi fenntartásának költsége: 803 ezer Ft/fő
* rendezni kell a szükséges a befizetéseket és új koncepciót kitalálni a költségvetés rendbetételére
* az integrált szövetség fenntartásához min. 15M Ft/év szükséges
* minden magyar szövetség küzd a létéért, sokan pályázati pénzből tartják fenn magukat
* a stratégia jó lehetőség arra, hogy EU-s programokhoz tudjunk csatlakozni
* újabb levél kiküldése a tagoknak arról, hogy a levél alapján rendezzék a számlát

**A Bútorszövetség elnökségi tagjai vállalták, hogy egyenként 200.000,- forintos nagyságrendben szereznek támogatást a projekthez kapcsolataik megkeresésével. Ehhez a Bútorszövetség titkársága ismételten megküld egy anyagot, melynek tartalma:**

* **támogatásbekérő okmány**
* **a korábban már csatolt levél a támogatás szükségességéről**

**A támogatás megszerzéséhez használható a prezentáció és Soós Rita egyéb anyagai is.**

**Az Asztalosszövetség abban tud segíteni, hogy a 2020-as évre közös pénzügyi tervet dolgozzunk ki.**

**A következő elnökségi időpontja: 2019. július 31., ahol a téma a 2019-2020-as költségvetés létrehozása.**